**Образец**

**ДОГОВОР**

№ ……………………………….

Днес, .............................2017 г., в гр.София, между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано от Мая Андонова - Генова – Директор на дирекция „УС и МТО”, упълномощен Възложител съгласно заповед N 95-00-390/ 21.09.2017 г. на министъра на външните работи и Искра Григорова - Зоровска – Главен счетоводител, наричано по-долу за краткост **ВЪЗЛОЖИТЕЛ**, от една страна

И

…………………………………………., със седалище и адрес на управление ………………………………………………….., ЕИК ……………………, представлявано от ……………………….. в качеството му на управител, наричано по-долу за краткост **ИЗПЪЛНИТЕЛ**, от друга страна,

на основание чл. 191, ал. 1, т. 2 във връзка с чл. 20, ал. 3, т. 2 от ЗОП се сключи настоящият договор за следното:

І. ПРЕДМЕТ НА ДОГОВОРА

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши внедряване на „Регистър на обществени поръчки” и автоматизирани досиета „Обществени поръчки” към внедрената в МВнР ИС Eventis R7”, наричана по-долу за краткост Система, съгласно техническата оферта на ИЗПЪЛНИТЕЛЯ с изх.№ ……………………….г., неразделна част от настоящия договор.

Код по CVP 48311100 - Система за управление на документи.

(2) Дейностите в обхвата на договора са подробно разписани в приложената техническа оферта:

Регистърът да генерира от въведените данни за обществени поръчки и да поддържа следните функции:

1. Автоматизирани досиета на обществени поръчки
2. Автоматична промяна на статуса на поръчката при регистрация на определени видове документи
3. Хронологичен календар на събитията
4. Възможност за опции за бъдещи разширения

(3) Изпълнителят се задължава да изпълни дейностите по ал. (1) и ал. (2) в съответствие с изискванията на Възложителя, и предложението на Изпълнителя, което е неразделна част от настоящия Договор.

**ІІ. ЦЕНИ И НАЧИН НА ПЛАЩАНЕ**

**Чл. 2.** (1) За изпълнението на предмета на Договора, Възложителят се задължава да заплати на Изпълнителя обща цена в размер на …………….(…………………………………………………….) лева без ДДС или ………………….. (…………………………………………….) лева с включен ДДС, съгласно оферта (Приложения № 2), неразделна част от настоящия Договор.

(2) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за труд, внедряване на „Регистър на обществени поръчки” и автоматизирани досиета „Обществени поръчки” към внедрената в МВнР ИС Eventis R7”, обучение на специалистите от отдел „ОПМПП, както и други разходи, необходими или присъщи за изпълнение на предмета на настоящия Договор.

(3) Посочените в настоящия Договор цени са крайни и остават непроменени за срока на действието му.

**Чл. 3. Начин на плащане**

(1) Плащането на цената по чл. 2, алинея 1 се извършва в срок до 10 /десет/ работни дни след представяне на фактура - оригинал и двустранно подписан приемо-предавателен протокол за изпълнение на услугата, в който се удостоверява и извършено обучение на служителите в отдел „ОПМПП” за работа с Регистъра;

**(2)** ВЪЗЛОЖИТЕЛЯТ заплаща цената в български левове, по банковата сметка на ИЗПЪЛНИТЕЛЯ, съгласно условията и сроковете подробно описани в настоящия Договор. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:…………………………………..;

IBAN:………………………………..;

БАНКА: ……………………………;

(3) Изпълнителят е длъжен да уведомява писмено Възложителя за всички последващи промени на банковата му сметка в срок до 3 (*три*) дни, считано от момента на промяната. В случай, че Изпълнителят не уведоми Възложителя в този срок, се счита, че плащанията по посочената в настоящия член банкова сметка са надлежно извършени.

(4) За дата на плащането, се счита датата на заверяване на банковата сметка на Изпълнителя със съответната дължима сума.

ІІІ. СРОКОВЕ. МЯСТО НА ИЗВЪРШВАНЕ НА УСЛУГАТА

**Чл.4.** **Срокове и място на извършване на услугата**

(1) Настоящият договор влиза в сила от датата на подписването му.

(2) Срокът за изпълнение на услугата е ………………. /до 20 работни дни/, считано от датата следваща влизането в сила на настоящия договор, като в този срок се провежда и обучението на служители на Възложителя от отдел „ОПМПП”

(3) При приключване на изпълнението на договора ИЗПЪЛНИТЕЛЯТ предава на ВЪЗЛОЖИТЕЛЯ протокол с описание на изпълнените дейности и проведеното обучение на служителите на Възложителя от отдел „ОПМПП”.

(4) ВЪЗЛОЖИТЕЛЯТ може да направи възражение в 5-дневен срок от получаване на протокола/ите за изпълнените дейности. Ако няма възражения, протоколът/ите се подписва/т от страните и изпълнението включващо доставка и интегриране на Софтуерните продукти към внедрената в МВнР система, и осъществена проверка на функционалността им се счита за прието.

(5) Мястото на изпълнение на Договора е гр. София, ул. „Ал. Жендов“ № 2.

**Член 5. Условия на извършваната услуга**

(1) Услуга

1. Изпълнителят се задължава да внедри „Регистър на обществени поръчки” и автоматизирани досиета „Обществени поръчки” към внедрената в МВнР ИС Eventis R7” предмет на Договора, със свои сили и средства и с технически характеристики и в състояние годно за провеждане на проверка на функционалността им и да ги внедри в системите/устройствата на Възложителя в срока по чл. 4, ал. 2.

2. Възложителят е длъжен в срок от 7 (седем) работни дни от датата на интегриране на продуктите, предмет на договора, и получаване на протокола по чл.4, ал.3 да ги прегледа и да извърши, съвместно с представители на Изпълнителя, проверка на функционалността на Системите (Софтуерните продукти). След провеждане на тестовете, в случай на констатиране на недостатъци, неточности, пропуски, дефекти, несъответствия, проблеми във функционалността и други проблеми свързани със Системите, Възложителят изпраща на Изпълнителя **констативен протокол**, съдържащ описание на констатираните недостатъци.

3. Изпълнителят се задължава да отстрани всички недостатъци, констатирани по отношение на изпълнението, в срок от 3 (три) работни дни от получаване на констативния протокол по предходната алинея. Ако след изпълнението на задълженията на Изпълнителя по настоящата точка, Възложителят отново констатира Недостатъци или каквито и да било проблеми свързани Софтуерните продукти и функционирането им, Изпълнителят е длъжен да ги отстрани незабавно, при получаване на съобщение за това от страна на Възложителя. След отстраняването на всички констатирани недостатъци, Страните подписват Приемо-предавателен протокол с описание на изпълнените дейности.

## ІV. ПРАВА И ЗАДЪЛЖЕНИЯ НА СТРАНИТЕ

**Чл.6.** **Права и задължения на Изпълнителя**

1. ИЗПЪЛНИТЕЛЯТ се задължава:
2. да внедри в системата на Възложителя, посоченото в член 1 от този Договор, съгласно оферта на Изпълнителя в сроковете и при останалите условия на този Договор.
3. да спазва указанията на Възложителя относно извършената работа;
4. да информира своевременно ВЪЗЛОЖИТЕЛЯ за всички възникнали трудности при изпълнението на дейностите по договора;
5. да предоставя всяка необходима информация и осигурява своевременно съдействие от страна на своя персонал.
6. да изпълни възложената му работа така, че тя да бъде напълно годна и функционална за предвиденото в този Договор предназначение.
7. да извърши обучение на посочени от ВЪЗЛОЖИТЕЛЯ лица, което се удостоверява при подписване на протокола по чл.4, ал. 3. от настоящия договор;
8. да спазва режима на достъп и правилата за вътрешния ред и безопасност на работа в помещенията на Възложителя;
9. да не разгласява информация за Възложителя и/или негови клиенти и/или други негови съконтрагенти, станала му известна при или по повод изпълнение на възложената му с този Договор работа;
10. да третира всяка получена информация като строго конфиденциална, съответно да не я разкрива пред трети лица;

(2) Изпълнителят има право:

1. при своевременно и точно изпълнение на задълженията си по настоящия Договор да получи уговорената цена, в сроковете и при условията на този Договор;
2. да изисква разяснения и информация от Възложителя във връзка с изпълнението на поетите задължения по настоящия Договор;
3. да получава необходимото съдействие от Възложителя при изпълнение на задълженията си по този Договор.

**Чл.7.** **Права и задължения на Възложителя:**

(1) Възложителят се задължава:

1. да плати на Изпълнителя уговорената цена в сроковете и при условията на настоящия Договор;
2. да окаже необходимото съдействие на Изпълнителя за изпълнение на възложената му работа
3. да предостави на Изпълнителя технически изправни устройства и всички други материални технически средства, необходими за извършване на услугата
4. да осигурява необходимия достъп и условия на работа при посещение на Изпълнителя или негови служители в офисите на Възложителя;
5. да определи лица, които да упражняват контрол на договореностите и да подписват документите, удостоверяващи приемането и предаването на извършваните дейности по договора;

(2) Възложителят има право:

1. във всеки момент от изпълнението на този Договор, да извършва проверка относно качеството, стадия на изпълнение, техническите спецификации и др. на Системата;
2. във всеки момент от изпълнението на този Договор да дава предложения за допълнения и изменения с цел оптимизация на Системата, без да изменя предмета на Договора;
3. да прави предложения във връзка с организацията на работния график, в случаите, в които за извършването на работата по настоящия Договор е необходимо участието на Възложителя или на негови служители.

## V. АВТОРСКИ ПРАВА

**Чл.8.** (1) Авторските и всички сродни права и собствеността върху внедрената през 2003 г. в МВнР система за управление на документооборота и работния поток Eventis са собственост на Енвизимо България ЕООД, предоставени на Изпълнителя по силата на договор от 28.04.2011 г., оторизационно писмо и декларация от Енвизимо България ЕООД. Трите документа съставляват съответно Приложения № 3, 4 и 5 са неразделна част от Договора.

(2) ИЗПЪЛНИТЕЛЯТ декларира и гарантира, че трета страна няма права върху софтуера на Системата по чл. 1 и използваните в нея технологични решения, които да възпрепятстват или ограничават използването ѝ от ВЪЗЛОЖИТЕЛЯ.

(3) В случай на възникване на финансови и съдебни искания от трета страна върху софтуера и използваните в него технологични решения, те ангажират изцяло отговорността на ИЗПЪЛНИТЕЛЯ.

(4)Данните и информацията, създавани и обработвани от Възложителя посредством използването на системата, са негова собственост. Възложителят притежава всички права върху базата данни и носи цялата отговорност за нейното администриране, съхранение и архивиране.

**VІ.** **ГАРАНЦИОННА ПОДДРЪЖКА**

**Чл. 9.** (1) Срокът за гаранционна поддръжка на внедрения „Регистър на обществени поръчки” и автоматизирани досиета „Обществени поръчки” към внедрената в МВнР ИС Eventis R7”, - е …………………. /не по-малко от 12 (дванадесет) месеца/ след приемане на работата с Приемо-предавателния протокол по чл.4, ал.4.

(2) ИЗПЪЛНИТЕЛЯТ се задължава да отстранява за своя сметка всички възникнали технически проблеми или недостатъци на системата, които са възникнали, в рамките на ……………………. /не по-малко от 12 (дванадесет) месеца след подписване на приемо-предавателния протокол по чл. 4, ал. 4, освен ако възникналият технически проблем не е причинен от злоумишлено вмешателство по програмния код, сървърен проблем или щети, причинени от администраторите на сървър.

(3) ИЗПЪЛНИТЕЛЯТ е длъжен да се отзовава за отстраняване на възникналите проблеми в рамките текущия работен ден на получаване на уведомлението от страна на ВЪЗЛОЖИТЕЛЯ.

(4) При възникване на проблем във функционирането на системата с критични или сериозни последици, които нарушават цялостната работоспособност на СИСТЕМАТА или ограничават нормалния работен процес времето за реакция не трябва да надвишава 4 (четири) часа, считано от уведомяването от страна на ВЪЗЛОЖИТЕЛЯ; При наличие на некритични проблеми с минимални последици за работния процес - до 5 /пет/ работни дни, считано от уведомяването от страна на ВЪЗЛОЖИТЕЛЯ.

(5) Гаранционното обслужване се извършва на място в сградата на МВнР, гр. София, ул. Ал. Жендов № 2.

## VІІ. КОНФИДЕНЦИАЛНОСТ

**Чл.10.** (1) Страните се съгласяват да третират като конфиденциална информацията, получена при и по повод изпълнението на Договора, в т.ч. цялата информация съхраняваща се в системата за документооборот на МВнР.

(2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на договора и след поемане на съответните задължения за конфиденциалност.

VІІІ. НЕУСТОЙКИ

Чл.11. (1) при забавено изпълнение на задължения по договора от страна на изпълнителя в нарушение на предвидените в този договор срокове, същият заплаща на възложителя неустойка в размер на 0.2 % от цената по чл. 2, ал. 1 от договора за всеки просрочен ден, но не повече от 10 % от цената.

(2) възложителят има право да прихване сумата по предходната алинея при заплащането на цената по договора.

(3) При неизпълнение или лошо изпълнение от страна на Изпълнителя на задълженията му за обучение на персонала на Възложителя, Изпълнителят дължи неустойка в размер на 1 % процент от общата цена на Договора по чл.2, ал.1.

**Чл.12.** При неспазване на срока за превеждане на сумата по чл.2, ал.1 от договора ВЪЗЛОЖИТЕЛЯТ дължи на ИЗПЪЛНИТЕЛЯ за всеки ден забава неустойка в размер на 0.2 % (но не повече от 10 %) от същата.

**Чл.13.** (1) В случай, че ИЗПЪЛНИТЕЛЯТ забави изпълнението на договора с повече от 10 (десет) работни дни след изтичане на срока, ВЪЗЛОЖИТЕЛЯТ може едностранно да развали договора чрез изрично писмено изявление.

1. В случай, че ВЪЗЛОЖИТЕЛЯТ забави дължимите плащания за повече от 10 (десет) работни дни, ИЗПЪЛНИТЕЛЯТ може едностранно да развали договора чрез изрично писмено изявление.

ІХ. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА

**Чл. 14.** (1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
4. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора(„непреодолима сила“) продължила по-дълго от 10 дни;

(2) Възложителят може да прекрати Договора едностранно без предизвестие и с уведомление, изпратено до Изпълнителя:

1. при пълно неизпълнение на задълженията на Изпълнителя за обучение на персонала на Възложителя; или
2. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

(4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(5) Възложителят може да развали Договора по реда и при условията предвидени в него или в приложимото законодателство

(6) Настоящият Договор може да бъде изменян или допълван от Страните при условията на чл. 116 от ЗОП;

**Чл. 15.** **Непреодолима сила**

(1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

**Х. ДОПЪЛНИТЕЛНИ РАЗПОРЕДБИ**

**Чл.16.**(1) За всички неуредени в настоящия Договор въпроси се прилага действащото българско законодателство.

(2) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по чл.20-21 се считат за валидно изпратени и получени от другата Страна.

(3) Всички съобщения и писмени уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл.17.** Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.;

**Чл.18.** Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**Чл.19.** Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл.20**. (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл.21**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

XІ. КОНТАКТИ

**Чл.22.** ВЪЗЛОЖИТЕЛЯТ осъществява контакти с ИЗПЪЛНИТЕЛЯ по следните начини:

1. Изпращане на електронна поща на ………………………….. Tази поща се чете от целия екип на ИЗПЪЛНИТЕЛЯ.

2. За установяване на контакт по административни въпроси:

…………………………………………………………………………………………

3. За установяване на контакт по технически въпроси:

…………………………………………………………………………………………………………………………..

**Чл.23.** Лице за контакт на ВЪЗЛОЖИТЕЛЯ:

1. ……………………………………..тел.: ……………………., e-mail: …………………………………. Този договор се състави, подписа и подпечата в два еднообразни екземпляра на български език - един за ВЪЗЛОЖИТЕЛЯ и един за ИЗПЪЛНИТЕЛЯ, всеки със силата на оригинал.

Приложения, неразделна част от договора:

Приложение № 1 – Техническо предложение на Изпълнителя;

Приложение № 2 – Ценово предложение на Изпълнителя;

Приложение № 3 – Договор за прехвърляне на изключителни права върху Системата към ИЗПЪЛНИТЕЛЯ;

Приложение № 4 – Оторизационно писмо;

Приложение № 5 – Декларация.

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЧЕТОВОДИТЕЛ:**